## Uredba o osnivanju Hrvatskog inforniativno-kulturnog zavoda

### NN 72/1994 (10.10.1994.), Uredba o osnivanju Hrvatskog inforniativno-kulturnog zavoda

# VLADA REPUBLIKE HRVATSKE

Na temelju članka 12. Zakona o ustanovama (" Narodne novine",
broj 76/93). Vlada Republike Hrvatske je na sjednici održanoj 6. listopada
1994. godine donijela

## UREDBU

### O OSNIVANJU HRVATSKOG INFORNIATIVNO-KULTURNOG ZAVODA

Članak 1.

Ovom Uredbom Republika Hrvatska osniva ustanovu za informativno-kulturnu
djelatnost.

Ustanova iz stavka 1. ovog članka osniva se pod nazivom HRVATSKI INFORMATIVNO-KULTURNI
ZAVOD.

Skraćeni naziv ustanove glasi: HIKZ

Sjedište HIKZ-a je u Zagrebu, Mesnička 23.

Članak 2.

HIKZ djeluje na cijelom teritoriju Republike Hrvatske. HIKZ može osnivati
svoje regionalne ispostave. Radi obavljanja svoje zadaće HIKZ može poduzimati
djelatnosti i osnivati ispostave u inozemstvu, ako to nije suprotno pravnom
poretku odnosne države.

Unutarnje ustrojstvo HIKZ-a pobliže se utvrđuje Statutom HIKZ-a.

Djelatnost HIKZ-a

Članak 3.

Djelatnost HIKZ-a obuhvaća:

1. poslove informiranja koji nisu u djelokrugu ureda Vlade Republike
Hrvatske nadležnog za informiranje.

2. promidžbu hrvatske kulture.

3. druge poslove određene Statutom HIKZ-a koji pridonose potpunijem
obavljanju njegovih zadaća.

Djelatnost HIKZ-a iz stavka 1. točka 1. i 2. ovog članka od interesa
je za Republiku Hrvatsku.

Djelatnosti HIKZ-a ne obavljaiu se radi stjecanja dobiti.

Ustrojstvo i tijela HIKZ-a

Članak 4.

Tijela HIKZ-a su Upravno vijeće i ravnatelj

Članak 5.

Upravno vijeće upravlja HIKZ-om.

Upravno vijeće donosi opće akte HIKZ-a, akt o unutarnjem ustroju i načinu
rada HIKZ-a, akt o raspodjeli plaća djelatnika HIKZ-a, program rada i razvoja
HIKZ-a, nadzire njihovo izvršavanje, odlučuje o financijskom i godišnjem
obračunu, predlaže promjenu djelatnosti i statusne promjene, daje Vladi
Republike Hrvatske i ravnatelju HIKZ-a prijedloge i mišljenja o pojedinim
pitanjima te donosi odluke i obavlja druge poslove određene ovom Uredbom
i Statutom HIKZ-a.

Upravno vijeće ima predsjednika i šest članova, koje imenuje Vlada Republike
Hrvatske na vrijeme od četiri godine.

Vlada Republike Hrvatske može razriješiti predsjednika i članove Upravnog
vijeća i prije isteka vremena na koje su imenovani.

Upravno vijeće donosi odluke većinom glasova svojih članova.

Predsjednik i članovi Upravnog vijeća imaju pravo na naknadu troškova
za svoj rad, u skladu s općim aktima HIKZ-a.

Članak 6.

Voditelj HIKZ-a je ravnatelj. Ravnatelja imenuje i razrješava Vlada
Republike Hrvatske, u skladu sa zakonom i Statutom.

Ravnatelj predstavlja i zastupa HIKZ, organizira i vodi poslovanje HIKZ-a,
poduzima sve pravne radnje u ime i za račun HIKZ-a i zastupa ga u svim
postupcima pred sudovima, upravnim i drugim državnim tijelima te pravnim
osobama s javnim ovlastima, izvršava odluke Upravnog vijeća HIKZ-a, obavlja
i druge poslove utvrđene ovom Uredbom i Statutom HIKZ-a, te je odgovoran
za zakonitost rada HIKZ-a.

Članak 7.

Ravnatelj HIKZ-a ima zamjenika te jednog ili više pomoćnika koje imenuje
Upravno vijeće na prijedlog ravnatelja.

Zamjenik zamjenjuje ravnatelja u okviru ovlasti ravnatelja i na njega
se odgovarajuće primjenjuju odredbe stavka 2. članka 6. ove Uredbe.

Članak 8.

Stručni rad u HIKZ-u obavlja se u unutarnjim ustrojbenim jedinicama
HIKZ-a, a vode ga stručni voditelji odnosnih jedinica.

Stručne voditelje iz stavka 1. ovog članka imenuje ravnatelj HIKZ-a.

Članak 9.

Ravnatelj HIKZ-a ne može bez odobrenja Upravnog vijeća sklapati pravne
poslove o stjecanju, otuđenju ili opterećenju nekretnina.

Ravnatelj HIKZ-a ne može bez posebne ovlasti Upravnog vijeća nastupati
kao druga ugovorna strana i s HIKZom sklapati ugovore u svoje ime ili za
svoj ili račun drugih osoba ili u ime i za račun drugih osoba.

Ravnatelj, bez posebne ovlasti Upravnog vijeća, može dati punomoć stručnom
voditelju unutarnje ustrojbene jedinice i drugoj osobi da zastupaju HIKZ
u pravnom prometu, i to u granicama svojih ovlasti, a sukladno odredbama
zakona kojima se uređuju obvezni odnosi.

Statutom HIKZ-a određuje se vrijednost nekretnina ili druge imovine
ili vrijednost pravnih poslova za koje je potrebna suglasnost Vlade Republike
Hrvatske.

Imovina HIKZ-a i odgovornost za njegove obveze

Članak 10.

Sredstva za rad HIKZ-a čine:

iznos od 100.000 kuna deponiran kod Privredne banke Zagreb.

Članak 11.

Sredstva za redovnu djelatnost HIKZ-a osiguravaju se iz sredstava državnoga
proračuna Republike Hrvatske i iz drugih izvora temeljem važećih propisa.

Članak 12.

HlKZ odgovara za svoje obveze cijelom svojom imovinom.

Republika Hrvatska solidarno i neograničeno odgovara za obveze HIKZ-a.

Opći akti HIKZ-a

Članak 13.

Statut HIKZ-a donosi Upravno vijeće uz suglasnost Vlade Republike Hrvatske.

Statutom HlKZ-a pobliže će se utvrditi ustrojstvo, ovlasti, način rada
i odlučivanja pojedinih tijela HIKZ-a, međusobna prava i obveze osnivača
i HIKZ-a, te druga pitanja od značenja za obavljanje zadaća HIKZ-a.

Statut HIKZ-a donijet će Upravno vijeće u roku od 30 dana po registraciji
HIKZ-a.

Statut i drugi opći akti HIKZ-a moraju biti u skladu sa zakonom i ovom
Uredbom.

Javnost rada HIKZ-a

Članak 14.

O javnosti rada HIKZ-a skrbi ravnatelj.

Upravni odbor HIKZ-a svakih šest mjeseci podnosi izvješće Vladi Republike
Hrvatske o radu HIKZ-a.

Početak rada HIKZ-a

Članak 15.

HIKZ počinje radom danom upisa u sudski registar ustanova odnosno u
evidenciju ustanova pri Ministarstvu kulture i prosvjete Republike Hrvatske.

Članak 16.

Vlada Republike Hrvatske imenuje privremenog ravnatelja HIKZ-a koji
će obaviti pripreme za početak rada ustanove, te podnijeti prijavu za upis
u sudski registar ustanova.

Prestanak rada HIKZ-a

Članak 17.

HIKZ prestaje postojati: odlukom Vlade Republike Hrvatske ako ocijeni
da su prestali razlozi za njegovo osnivanje, odnosno da više nema mogućnosti
za ostvarivanje zadaća HIKZ-a i na drugi način određen zakonom.

Stupanje na snagu Uredbe

Članak 18.

Ova Uredba stupa na snagu danom donošenja, a objavljuje se u "Narodnim
novinama".

Klasa: 023-01/94-01/11

Urbroj: 5030104-94-1

Zagreb, 6. listopada 1994.

Predsjednik

**Nikica Valentić, v. r.**

Uredba, NN 72/1994-1259
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)